b"\n_START_ARTICLE_\nTenrikyo\n_START_PARAGRAPH_\nTenrikyo (en japon\xc3\xa8s: \xe5\xa4\xa9\xe7\x90\x86\xe6\x95\x99 Tenriky\xc5\x8d) \xc3\xa9s una religi\xc3\xb3 monoteista originada a partir de les revelacions que va experimentar una dona japonesa, Miki Nakayama, coneguda com a Oyasama pels seus seguidors. Els practicants de la Tenrikyo creuen que D\xc3\xa9u, conegut amb diversos noms incl\xc3\xb2s el de Tenri-o-no-mikoto, va expressar la seva voluntat divina a trav\xc3\xa9s de Nakayama, que afirmava ser el temple vivent de D\xc3\xa9u, I en menor mesura, a trav\xc3\xa9s d'Izo Iburi i altres l\xc3\xadders. L\xe2\x80\x99objectiu de Tenrikyo a nivell mundial \xc3\xa9s ensenyar i promoure la \xe2\x80\x9cVida Joiosa\xe2\x80\x9d, que \xc3\xa9s cultivada a trav\xc3\xa9s dels actes de caritat i de la plenitud mental anomenada hinokishin._NEWLINE_Els dominis de la Tenrikyo avui en dia inclouen la gesti\xc3\xb3 de 16.833 esgl\xc3\xa9sies al Jap\xc3\xb3, el Jiba a la ciutat de Tenri, l'oyasato-yakata i moltes altres organitzacions adre\xc3\xa7ades a la comunitat. Aquesta religi\xc3\xb3 t\xc3\xa9, aproximadament, 1,75 milions de seguidors al Jap\xc3\xb3, i s'estima que en t\xc3\xa9 m\xc3\xa9s de dos milions arreu del m\xc3\xb3n. La Tenrikyo \xc3\xa9s classificada com a shinshukyo o, cosa que \xc3\xa9s el mateix, com una Nova Religi\xc3\xb3 Japonesa."